BPP บวกกว่า 3% คาดกำไรโตเฉลี่ย 3 ปี ราว 25% -ปันผลสูง
BPP บวกกว่า 3% คาดกำไรโตเฉลี่ย 3 ปี ราว 25% -ปันผลสูง โดย ณ เวลา 10.57 น. ราคาอยู่ที่ 26.00 บาท บวก 0.50 บาท หรือ 1.96% มูลค่าซื้อขาย 377.52 ล้านบาท
23 พ.ย. 2559

ผู้สื่อข่าวรายงานว่า ราคาหุ้นบริษัท บ้านปู เพาเวอร์ จำกัด (มหาชน) หรือ BPP ราคาขยับขึ้น 2.94% มาอยู่ที่ 26.25 บาท เพิ่มขึ้น 0.75 บาท มูลค่าซื้อขาย 373.52 ล้านบาท เมื่อเวลา 10.38 น. โดยเปิดตลาดที่ 26 บาท ราคาปรับตัวขึ้นสูงสุดที่ 26.50 บาท และราคาปรับตัวลงต่ำสุดที่ 25.75 บาท
ทั้งนี้ แหล่งข่าวจากวงการโบรกเกอร์ เปิดเผยว่า ราคาหุ้น บมจ.บ้านปู เพาเวอร์ (BPP) เช้านี้ปรับตัวขึ้น ด้วยวอลุ่มเทรดที่เข้ามาอย่างหนาแน่น คาดว่าจะเป็นการเข้ามาเล่นเก็งกำไรของนักลงทุน ภายหลังจาก เครดิต สวิส (CS) แนะนำ”ซื้อ”หุ้น BPP ด้วยราคาเป้าหมาย 29 บาท/หุ้น โดยคาดกำไรโตเฉลี่ย 3 ปี ราว 25% อีกทั้งยังให้อัตราผลตอบแทนจากปันผลประมาณ 4.9%